stanford-oval/wikipedia huggingface dataset:
Fardosa Ahmed
Sairaalan perustaminen

Ahmed omisti maata Nyalin esikaupunkialueella Mombasassa. Hän rakennutti vuonna 2017 tontilleen kahdeksankerroksisen rakennuksen, josta piti alun perin tulla toimistorakennus. Lääketieteellisen koulutuksensa vuoksi Ahmed kuitenkin päätyi rakentamaan siitä sairaalan, ja yksityisen Premier Hospital perustettiin.
Premier Hospital on yritysmuotoinen terveydenhuoltolaitos, jonka vuodekapasiteetti on 70. Vuonna 2017 avatussa sairaalassa työskentelee yli 200 työntekijää. Siellä on lasten poliklinikka, leikkausosasto, sydänsairaala, ortopediset, gynekologiset, onkologiset, endoskopiset osastot sekä dialyysikeskus ja kemoterapiayksikkö.
Tunnustukset

Englanninkielinen kenialainen sanomalehti Business Daily Africa valitsi Ahmedin syyskuussa 2018 Kenian alle 40-vuotiaiden naisten Top 40 -listalle.
Käännös suomeksi
Fired Up

Fired Up tarkoittaa seuraavia asioita:
Annetaan palaa! (Fired Up!), yhdysvaltalainen elokuva
Fired Up, yhdysvaltalainen tilannekomediasarja
Fired Up, videopeli
Fired Up, Dan Sealsin albumi
Fired Up, Aleshan albumi
”Fired Up”, Jessica Simpsonin kappale albumilta A Public Affair.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fired Up”, voi hakea sivunnimihaulla, laajalla sivunnimihaulla tai tekstihaulla.
Fireflies

| ”Fireflies” Owl City |
| --- | --- | --- |

Singlen tiedot
 Albumilta: Ocean Eyes
 Julkaistu: 2009
 Tekijä(t): Adam Young
 Tuottaja(t): Adam Young
 Tyylilaji: synthpop
 Kesto: 03.48
Fireflies on Owl City -nimellä esiintyvän Adam Youngin kappale, joka julkaistiin singlenä projektin albumilta Ocean Eyes vuonna 2009. Kappale nousi ensimmäiselle sijalle 27 maan singlelistoilla. Vuoteen 2021 mennessä single oli ylittänyt platinalevyrajan seitsenkertaisesti Yhdysvalloissa.
Young on sekä kirjoittanut että tuottanut kappaleen. Hänen mukaansa kappaletta ovat inspiroineet unettomuus, uusi syntetisaattori ja Blink-182.
Kappaleesta on sittemmin muodostunut internetilmiö ja se on ollut monien meemien aiheena. Toukokuussa 2017 Youngilta tiedusteltiin Twitterissä, mitä tämä tarkoittaa laulaessaan ”I get a thousand hugs, from 10,000 lightning bugs” (suom. saan tuhat halausta kymmeneltä tuhannelta tulikärpäseltä). Youngin humoristinen vastaus sai paljon tykkäyksiä ja sitä uudelleentviitattiin kymmeniä tuhansia kertoja. Tviitin ja muiden kappaleeseen liittyvien meemien suosion aiheuttaman striimauspiikin seurauksena kappale nousi Billboardin Rock Streaming Songs -listalla kymmenen parhaan joukkoon kahdeksan vuotta julkaisunsa jälkeen.
Federation Cup

Federation Cup oli Euroopan seurajoukkueiden välillä pelattu jääkiekkokilpailu vuosina 1995 ja 1996. Turnaus käytiin joulukuussa ja joukkueet pelasivat ensin lohkoissa, jonka jälkeen parhaat etenivät pudotuspeleihin.
Federation Cup lopetettiin kahden kauden jälkeen, ja vuonna 1998 pelattiin ensimmäistä kertaa Continental Cup, jota voidaan pitää Federation Cupin ja Euroopan cupin seuraajana.
Mitalistit

| Kausi | Voittaja | Hopeaa | Pronssia |
| --- | --- | --- | --- |
| 1995 |  Salavat Julajev Ufa |  Pardubice |  Olimpija Ljubljana |
| 1996 |  Varese |  Metallurg Magnitogorsk |  Salavat Julajev Ufa |
Federation of European Professional Photographers

Federation of European Professional Photographers (FEP) on kansallisten eurooppalaisten ammattivalokuvaajajärjestöjen liitto. Sen toimipaikka sijaitsee Belgiassa. Liitto toimii yhteistyössä alan maailmanlaajuisen järjestön World Council of Professional Photographersin (WCPP) kanssa.
FEP:iin kuuluu jäseninä järjestöt seuraavista maista: Itävalta, Belgia, Tšekki, Suomi, Ranska, Saksa, Unkari, Irlanti, Italia, Malta, Norja, Portugali, Venäjä, Serbia ja Montenegro, Slovakia, Espanja, Ruotsi, Alankomaat ja Britannia.
Liitto myöntää arvonimeä Qualified European Photographer eli QEP.
Aiheesta muualla

The Federation of European Photographers (englanniksi)
Federalist Society

| Federalist Society |
| --- | --- |

Perustettu:  1982
Tyyppi:  yleishyödyllinen yhteisö
Päämaja:  Washington, D.C.
Toiminta-alue:  Yhdysvallat
Jäsenet:  70 000
Puheenjohtaja:  Eugene B. Meyer
Aiheesta muualla
Sivusto
Infobox OKNimi-testi OK: 
Federalist Society for Law and Public Policy Studies eli Federalist Society on yhdysvaltalainen organisaatio, joka kannattaa Yhdysvaltain lain konservatiivista ja libertaristista tulkintaa. Organisaatioon kuuluu oikeustieteiden opiskelijoita ja tutkijoita sekä lakimiehiä. Federalist Societyyn kuului vuonna 2018 sen oman arvion mukaan yli 65 000 jäsentä. Järjestön tulot olivat vuonna 2017 yhteensä noin 20,4 miljoonaa ja menot 18,2 miljoonaa Yhdysvaltain dollaria.
Federalist Societyn perusti vuonna 1982 Steven G. Calabresi, joka tuolloin opiskeli oikeustieteitä Yalen yliopistossa. Myöhemmin organisaation toiminta on laajentunut lähes kaikille Yhdysvaltain oikeustieteitä opettaville yliopistokampuksille. Samalla Federalist Societysta on tullut hyvin vaikutusvaltainen organisaatio. Esimerkiksi Yhdysvaltain korkeimman oikeuden nykyisistä tuomareista ainakin John Roberts, Samuel Alito ja Neil Gorsuch on liitetty organisaatioon.
Aiheesta muualla

The Federalist Society (englanniksi)
Filosofisia tutkielmia

| Filosofisia tutkielmia |
| --- | --- |

Genre:  filosofia
Suomennos
Suomentaja:  Tuomo Aho ym.
Kustantaja:  Gaudeamus
Julkaistu:  2010
Ulkoasu:  sidottu
Sivumäärä:  511
ISBN:  978-952-495-121-0
Löydä lisää kirjojaKirjallisuuden teemasivulta
Filosofisia tutkielmia on suomennettu kokoelma Gottfried Leibnizin teoksia. Teoksen ovat toimittaneet Tuomo Aho ja Markku Roinila ja sen on julkaissut Gaudeamus. Käännökset ovat latinan-, ranskan-, englannin- ja saksankielisistä alkuteksteistä.
Aiheesta muualla

Pekka Wahlstedt: Kaikkea tutkinut Leibniz edustaa yksin kokonaista akatemiaa. Helsingin Sanomat 3.7.2011.
Farmington (New Mexico)

| Farmington |
| --- | --- |
 Farmingtonin keskustaa.

 Koordinaatit: 36°45′6″N, 108°11′23″W 
Valtio:  Yhdysvallat
Osavaltio:   New Mexico
Piirikunta:  San Juan
Pinta-ala:  
 – Kokonaispinta-ala:  90,51 km²
 – Josta vettä:  1,26 km² 
Korkeus:  1 644 m
Väkiluku (2010):  45 372
 – Väestötiheys:  497,15 as./km²
Aikavyöhyke:  UTC-7 (kesäaika UTC-6)
Lempinimi::  Baseball Town, U.S.A
 
 Kaupungin kotisivut 
Infobox OKVirheellinen NIMI-arvo: 
Farmington on kaupunki San Juanin piirikunnassa, New Mexicon osavaltiossa Yhdysvalloissa. Sen väkiluku oli vuoden 2010 väestönlaskennassa 45 372.
Farmington perustettiin vuonna 1901. Kaupungin pormestarina toimii Nate Duckett.
Väestö

Kaupungin asukkaista 60,95 prosenttia on valkoisia, 28,64 prosenttia intiaaneja, 1,30 prosenttia afroamerikkalaisia, 1,14 prosenttia aasialaisia ja 4,82 prosenttia muita. 2,61 prosenttia asukkaista eivät ole Yhdysvaltain kansalaisia. Kaupungin väestön keski-ikä on 33,8 vuotta.
Kuvia kaupungista

Monitoimitalo.
Kaupunginkirjasto.
Aiheesta muualla

Kuvia tai muita tiedostoja aiheesta Farmington (New Mexico) Wikimedia Commonsissa
Fabulous Tonight

| Fabulous Tonight Mariko |
| --- | --- | --- |

Studioalbumin tiedot
 Äänitetty : 2007–2008
 Julkaistu: 2. huhtikuuta 2008
 Formaatti: CD, digitaalinen
 Tuottaja(t): Pauli Rantasalmi
 Tyylilaji: pop, dance, disco, jazz, blues
 Kesto: 34.55
 Levy-yhtiö: Dynasty Recordings
Listasijoitukset
  Suomen virallinen lista: 13.
Marikon muut julkaisut
|   | Fabulous Tonight 2008 |   |
Singlet albumilta Fabulous Tonight
 ”Unstoppable” Julkaistu: 10. maaliskuuta 2008  ”Time Has Come” Julkaistu: loppukevät 2008  ”Still Baby” Julkaistu: marraskuu 2008
Fabulous Tonight on Marikon ensimmäinen sooloalbumi. Albumi julkaistiin Suomessa 2. huhtikuuta 2008, Ruotsissa 14. toukokuuta 2008 ja myöhemmin samana vuonna vielä Tanskassa, Norjassa ja Islannissa. Albumi sisältää monia eri tyylilajeja, ”Unstoppable” ja ”Time Has Come” -kappaleet ovat tyyliltään dancea ja discoa, mutta albumi sisältää popin lisäksi myös jazzia ja bluesia.
Albumi nousi ensimmäisellä listaviikollaan Suomen virallisen albumilistan sijalle 21. Seuraavalla se saavutti parhaan sijansa, 13. Yhteensä Fabulous Tonight oli albumilistalla seitsemän viikkoa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Time Has Come | Pauli Rantasalmi, Mariko | 3.38 |  |  |  |  |  |  |
| 2. | Unstoppable | Pauli Rantasalmi, Tatu Ferchen, Mariko | 3.18 |  |  |  |  |  |  |
| 3. | Mmh... | Pauli Rantasalmi, Mariko | 3.29 |  |  |  |  |  |  |
| 4. | Step Up | Pauli Rantasalmi, Mariko | 2.45 |  |  |  |  |  |  |
| 5. | Kill, Kill | Pauli Rantasalmi, Tatu Ferchen, Smith, Mariko | 3.22 |  |  |  |  |  |  |
| 6. | Still Baby | Pauli Rantasalmi, Mariko | 3.42 |  |  |  |  |  |  |
| 7. | Meow | Pauli Rantasalmi, Mariko | 3.11 |  |  |  |  |  |  |
| 8. | Almost Honest | Pauli Rantasalmi, Mariko | 3.11 |  |  |  |  |  |  |
| 9. | Sentimental Prison | Pauli Rantasalmi, Mariko | 3.48 |  |  |  |  |  |  |
| 10. | Papasito | Pauli Rantasalmi, Mariko | 3.38 |  |  |  |  |  |  |
Singlet

Albumin ensimmäinen single, ”Unstoppable” julkaistiin 10. maaliskuuta 2008. Kappale menestyi Suomen myyntilistoilla hyvin. Kappale oli sekä lataus- että singlelistalla parhaimmillaan toisena ja vietti molemmilla listoilla useita viikkoja kymmenen myydyimmän kappaleen joukossa. ”Unstoppable” julkaistiin singlenä myös Ruotsissa, jossa se sai hyvin radiosoittoa.
”Time Has Come” julkaistiin albumin toisena singlenä loppukeväästä 2008. Kappale pääsi ensimmäisen singlen tavoin radiosoittoon, mutta edellisen veroista hittiä siitä ei kasvanut. Myyntilistoilla kappale nousi latauslistalla parhaimmillaan 15:nneksi ja singlelistalla 20:nneksi, joka jäi sen ainoaksi listamerkinnäksi kyseisellä listalla.
Kolmas single ”Still Baby” julkaistiin marraskuun lopussa 2008, mutta kappale ei noussut lainkaan myyntilistoille.
Arvostelut

Dome.fi:
Keskisuomalainen: suopea
Rumba: ristiriitainen
Stara.fi:
Filosofisia keskusteluja lasten kanssa

| Filosofisia keskusteluja lasten kanssa> Dialogues with Children.Alkuperäisteos |
| --- | --- |
Kirjailija:  Gareth B. Matthews
Kieli:  englanti
Kustantaja:  Harvard University Press
Julkaistu:  11. lokakuuta 1984
Ulkoasu:  sidottu
Sivumäärä:  144
ISBN:  0674202821
Suomennos
Suomentaja:  Antti Mattila
Kustantaja:  WSOY
Julkaistu:  2004
Ulkoasu:  nidottu
Sivumäärä:  163
ISBN:  951-0-28958-2
Löydä lisää kirjojaKirjallisuuden teemasivulta
Filosofisia keskusteluja lasten kanssa (engl. Dialogues with Children) on Filosofiaa lapsille -liikkeen perustajana tunnetun Gareth B. Matthewsin vuonna 1984 ilmestynyt kirja. Sen on suomentanut ja suomenkielisen esipuheen kirjoittanut LT Antti Mattila vuonna 2004.
Aiheesta muualla

Jukka Mikkonen: Lapset filosofian leikkikentällä (Arkistoitu – Internet Archive). Niin & näin 2/2004. (PDF)
Mika Hannula: Laatuaikaa ja keskusteluja (Arkistoitu – Internet Archive). Turun sanomat 2.5.2004.
Riku Juti: Lapset ja filosofia. Kanava 8/2004, ss. 568-570.
Feldberg (yhtye)

| Feldberg> Tiedot |
| --- | --- |
Toiminnassa:  2009–
Tyylilaji:  indie pop, folk
Kotipaikka:  Reykjavík, Islanti
Jäsenet:  Eberg (Einar Tönsberg)   Rósa Birgitta Ísfeld  
Levy-yhtiö:  Cod Music (Islannissa)   Rallye (Japanissa)   Kitsuné Maison (Ranskassa)  
Aiheesta muualla
www.feldbergmusic.com
Infobox OKNimi-testi OK: 
Feldberg on tammikuussa 2009 perustettu islantilainen duo, jonka muodostavat aiemmin kolme albumia Euroopassa julkaissut muusikko Eberg eli Einar Tönsberg sekä jazzlaulaja Rósa Birgitta Ísfeld, joka on ollut islantilaisen Sometime-popyhtyeen jäsen. Eberg ja Ísfeld tapasivat yhteisen ystävän kautta, ja päättivät kutsua yhtyettään nimellä Feldberg. Yhtye kokoontui jokaisena tiistai-iltana muutaman kuukauden ajan tekemään kappaleita.
Nova Telecom -yhtiö käytti keväällä 2009 yhtyeen kappaletta Don't Be A Stranger mainoksessaan, jonka jälkeen kappale julkaistiin singlenä. Lisäksi kappale on mukana useilla islantilaisilla kokoelma-albumeilla. Feldbergin ensimmäinen albumi Don't Be A Stranger ilmestyi Islannissa lokakuussa 2009 Cod Music -levy-yhtiön kautta. Rallye-levy-yhtiö julkaisi Don't Be A Stranger -albumin Japanissa vuonna 2010. Feldbergin kappale Dreamin' on mukana ranskalaisen Kitsuné Maisonin huhtikuussa 2010 julkaistulla kokoelma-albumilla.
Vuonna 2010 pidetyssä Icelandic Music Award -tilaisuudessa Feldberg oli ehdolla vuoden kappaleen, vuoden säveltäjän sekä vuoden albumin palkinnon saajaksi. Yhtyeen Dreamin'-kappale voitti tilaisuudessa vuoden kappaleen palkinnon.
Diskografia

Don't Be A Stranger (2009), single
You And Me (2009), single
Don't Be A Stranger (Cod Music,  2009)
Aiheesta muualla

Yhtyeen kotisivut (englanniksi)
Feldberg (yhtye) Last.fm:ssä (englanniksi)
Feldberg (yhtye) Myspacessa (englanniksi)
F-segmentti

Mercedes-Benz S-sarja
F-segmentti on autojen kokoluokka eurooppalaisessa kokoluokituksessa. Luokkaan luetaan kuuluviksi loistoautot.
F-segmentin autoja ovat esimerkiksi Mercedes-Benz S-sarja, BMW 7-sarja, Audi A8, Lexus LS, Porsche Panamera ja Maserati Quattroporte.
Feksofenadiini

| --- | --- |

Feksofenadiini
Systemaattinen (IUPAC) nimi
(RS)-2-[4-[1-hydroksi-4-[4-(hydroksi-difenyylimetyyli)piperidin-1-yyli]butyyli] fenyylil]-2-metyylipropaanihappo 
Tunnisteet
CAS-numero: 153439-40-8
ATC-koodi: R06AX26
PubChem CID: 3348
DrugBank: APRD00349
Kemialliset tiedot
Kaava: C32H39NO4 
Moolimassa: 501,642 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: 60–70 %
Metabolia:  ?
Puoliintumisaika: 14,4 tuntia
Ekskreetio: renaalinen
Terapeuttiset näkökohdat
Raskauskategoria:  B2(AU) C(US) 
Reseptiluokitus:    
Antotapa: oraalinen
Feksofenadiini (C32H39NO4) on antihistamiinilääke, jota käytetään allergisen nuhan kuten heinänuhan hoitoon. Suomessa sitä myydään valmistenimillä Fexofenadine, Fexorin, Telfast.
Feksofenadiinin vaikutus perustuu pääasiassa H1-reseptorien toiminnan estämiseen.
Feksofenadiinia myös syntyy elimistössä toisen antihistamiinin terfenadiinin hajotessa.
Synteesi

Feksofenadiinia voidaan syntetisoida usealla eri tavalla. Alla olevan synteesin lähtöaineina ovat piperidiini-4-karboksylaatti ja 4-bromifenyyliasetonitriili.
Haittavaikutukset

Feksofenadiinin aiheuttamat haittavaikutukset ovat melko harvinaisia. Tyypillisimpiä sivuoireita ovat pääkipu, huimaus, huono olo sekä väsymys. Allergioita ja yliherkkyyttä feksofenadiini aiheuttaa harvoin. Aineen yliannostus voi aiheuttaa huimausta ja suun kuivumista.
Evijärven adventtiseurakunta

| Evijärven adventtiseurakunta |
| --- | --- |
 Evijärven adventtiseurakunta joulukuussa 2023.
Suuntautuminen:  Seitsemännen päivän adventismi
Kirkkokunta:  Suomen adventtikirkko
Perustettu:  1988
Vanhin:  Aimo Takamaa
Pääkirkko:  Kirkkotie 47 62500 Evijärvi
Aiheesta muualla
Sivusto
Infobox OKNimi-testi OK: 
Evijärven adventtiseurakunta on vuonna 1988 perustettu evijärveläinen adventtiseurakunta. Seurakunnan tilat sijaitsevat Evijärven keskustassa, Kirkkotiellä. Seurakunnan vanhin on Aimo Takamaa. Evijärven adventtiseurakunta kuuluu Suomen Adventtikirkkoon ja on osa vuonna 1863 perustettua kansainvälistä Seitsemännen päivän Adventtikirkkoa.
Erityisluvallinen lääke

Erityisluvallinen lääke tai erityisluvallinen lääkevalmiste (erityisluvan vaativa lääke) on lääkevalmiste, jolla ei ole Suomessa myyntilupaa, mutta joka voidaan erityisistä sairaanhoidollisista syistä toimittaa asiakkaalle apteekista tai ottaa käyttöön sairaalassa. Tällaisen lääkkeen käyttöön tarvitaan erityislupa. Erityislupaa voi hakea Lääkealan turvallisuus- ja kehittämiskeskukselta Fimea apteekki, sairaala-apteekki, eläinlääkäri, sotilasapteekki tai lääketukkukauppa ym. terveydenhuollon toimija. Lääkäri perustelee erityisluvallisen lääkkeen tarpeen erityislupahakemuksessa. Suomessa myyntiluvattomalla lääkkeellä on lähes aina myyntilupa jossain toisessa maassa, missä lääkeviranomainen on arvioinut lääkkeen tehoa ja turvallisuutta.
Erityislupa

Fimea voi erityisistä sairaanhoidollisista syistä myöntää yksittäistapauksissa luvan luovuttaa kulutukseen sellaisen lääkevalmisteen, jolla ei ole Suomessa myyntilupaa.
Useimmilla Suomessa erityisluvan vaativilla lääkkeillä on myyntilupa jossain toisessa EU- tai ETA-maassa, Sveitsissä, USA:ssa, Kanadassa, Japanissa tai Australiassa. Syitä siihen, miksi valmisteella ei ole myyntilupaa Suomessa, voi olla useita. Usein kyseessä on tilapäinen toimituskatko Suomessa myyntiluvallisessa lääkevalmisteessa, jolloin erityisluvan vaativaa lääkettä voidaan tarvita tilapäisesti turvaamaan potilaiden lääkitystä. Lääke voi myös olla niin uusi, ettei sille ole vielä haettu myyntilupaa tai myyntilupaa ei ole vielä myönnetty Euroopassa. Lääkettä tarvitsevia potilaita voi olla Suomessa olla niin vähän, että valmisteen myyntiluvan ylläpitäminen Suomessa ei ole taloudellisesti kannattavaa.
Erityisluvan vaativan lääkkeen markkinointi tai muu myynnin edistäminen ei ole sallittua.
Erityisluvan vaativia lääkevalmisteita tuovat Suomeen ja jakelevat Suomessa pääasiassa lääketukkukaupat.
Lääkeasetuksen (693/1987) mukaan Lääkealan turvallisuus- ja kehittämiskeskus (FIMEA) voi myöntää erityisluvan, jos yksittäisen potilaan tai yksittäisen eläimen tai eläinryhmän hoitoon ei ole käytettävissä muuta hoitoa tai tällaisella hoidolla ei saada toivottua tulosta. Erityislupa voidaan myöntää myös silloin kun potilasryhmän tai väestön hoitamiseksi tai sairauden ehkäisemiseksi ei ole käytettävissä myyntiluvallista lääkevalmistetta.
Avohoidossa lupa myönnetään potilaskohtaisena. Sairaanhoitolaitoksille, esim. sairaaloille tai terveyskeskusten vuodeosastoille, lupa voidaan myöntää laitoskohtaisena, jolloin yhtä lupaa kohden voi olla useita lääkkeen käyttäjiä eikä potilaita tarvitse nimetä. Erityislupa on voimassa vuoden myöntämispäivästä. Tulee huomioida, että erityislupa on reseptikohtainen ja erityislupaan liittyvä lääkemääräys voi olla vuoden voimassa. Sähköisen reseptin käyttö ei toistaiseksi ole mahdollista.
Erityisluvan hakeminen

Erityislupa haetaan kirjallisesti Lääkealan turvallisuus- ja kehittämiskeskukselta Fimealta. Erityislupa voidaan myöntää apteekille, sivuapteekille, Sotilasapteekille, sairaala-apteekille, lääketukkukaupalle, lääketehtaalle, Terveyden ja hyvinvoinnin laitokselle THL tai Elintarviketurvallisuusvirastolle Evira.
Erityislupahakemuksen tulee sisältää seuraavat tiedot:
selvitys hakijasta
selvitys lääkevalmisteen nimestä, vahvuudesta, lääkemuodosta, vaikuttavasta aineesta, lääkkeen määrästä, valmistajasta, maahantuojasta, lääketukkukaupasta ja kulutukseen luovuttajasta
potilaan henkilötiedot, ellei valmistetta käytetä sairaalassa, terveyskeskuksessa tai yksityisessä terveydenhuollon palveluja tuottavassa yksikössä potilaan tutkimisen tai hoitamisen yhteydessä
lääkärin laatima selvitys niistä erityisistä sairaanhoidollisista syistä, joiden takia valmistetta tarvitaan
yksittäistä potilasta koskevan hakemuksen osalta jäljennös reseptistä
valmisteyhteenveto tai vastaava selvitys uudesta erityisluvan vaativasta valmisteesta
Jos erityislupaa haetaan eläinlääkintään, tulee erityislupahakemuksessa olla kohtien 3–5 sijasta selvitys eläinlajista tai –lajeista, joille valmistetta haetaan käytettäväksi sekä eläinlääkärin antama selvitys niistä eläinlääkinnällisistä syistä, joiden perusteella valmistetta tarvitaan.
Samaa vaikuttavaa ainetta sisältäville, mutta eri lääkemuodossa oleville tai vahvuisille valmisteille on haettava erilliset erityisluvat. Yhdellä eläinlääkintään käytettävien lääkevalmisteiden erityislupahakemuksella voi kuitenkin hakea erityislupia lääkevalmisteen eri lääkeainemäärän tai pitoisuuden sisältäville valmisteille.
Erityislupaa edellyttäviä lääkevalmisteita määräävän lääkärin tulee hakemuksessa antaa selvitys niistä erityisistä sairaanhoidollisista syistä, joiden perusteella hän on hoitoratkaisuun päätynyt ja miksi myyntiluvallisia valmisteita ei voida käyttää. Selvityksestä tulee käydä ilmi, että kyse on poikkeustapauksesta, jossa mikään muu hoito ei tule kysymykseen tai ei ole antanut toivottua tulosta.
Erityislupahakemuksen käsittelyaika Fimeassa on 30 päivää. Lisäselvityksiin kuluvaa aikaa ei lueta käsittelyaikaan. Kiireelliset erityislupahakemukset (ns. pikaluvat) hoidetaan mahdollisimman nopeasti.
Eläinlääkkeiden osalta erityislupapäätökseen kirjataan ehtoja, kuten tuotantoeläimen varoajat tai käyttäjäturvallisuusvaroituksia. Farmakologisia tietoja, kuten käytön vasta-aiheita tai haittavaikutuksia, ei pääsääntöisesti enää kirjata käytön ehdoiksi, vaan farmakologisiin tietoihin perehtyminen on erityislupaa hakevan eläinlääkärin vastuulla .
Erityisluvan vaativan lääkkeen toimittaminen

Suomen eläinlääkemarkkinat ovat pienet, joten myyntiluvallisia lääkevalmisteita ei välttämättä ole eläinten kaikkien sairauksien hoitoon. Mikäli sairauden hoitoon ole myyntiluvallista lääkevalmistetta, Lääkealan turvallisuus- ja kehittämiskeskus voi myöntää lääkevalmisteelle erityisluvan yksittäisen eläimen tai eläinryhmän hoitoon. Valmisteet, joille on myönnetty erityislupia, ovat taulukossa Erityislupavalmisteet eläimille.
Kulutukseen luovuttaja vastaa asianmukaisesta hakemuksesta toimittaessaan hakemuksen Fimeaan. Kulutukseen luovuttajana lääkkeelle toimii tavallisimmin apteekki, sairaalasariaala-apteekki tai lääketukkukauppa (lääkekeskukset ja eläinlääkärit). Kun lLääkevalmistetta toimitetaan kulutukseen erityisluvalla tulee toimitettaessa kulutukseen luovuttajan tulee osaltaan varmistua siitä, että valmisteen käyttäjä saa riittävät tiedot lääkevalmisteen oikeasta ja turvallisesta käytöstä sekä säilytys- ja muista ohjeista.
Erityisluvalliset ja määräaikaisluvalliset lääkkeet eivät kuulu lääkevaihdon (geneerinen substituutio) piiriin. Reseptillä ja erityisluvalla saa siis apteekista toimittaa vain sitä valmistetta, jonka tiedot vastaavat erityislupapäätöksessä tai määräaikaislupapäätöksessä olevia tietoja eikä siis esimerkiksi toista samaa lääkeainetta sisältävää valmistetta.
Vastuut ja tehtävät

Lääkäri: Kirjoittaa reseptin ja erityislupahakemuksen.
Potilas/omainen: Vie reseptin ja erityislupahakemuksen valitsemaansa apteekkiin.
Apteekki: Varmistaa lääkkeen saatavuuden, hakee erityislupaa Fimeasta, tilaa lääkkeen tukkuliikkeestä, toimittaa lääkkeen potilaalle, varmistaa että potilas osaa käyttää ja säilyttää lääkettä oikein.
Fimea: Käsittelee erityislupahakemuksen, tarvittaessa pyytää lisäselvityksiä.
Tukkuliike: Vastaa lääkkeen maahantuonnista ja jakelusta, antaa tietoja lääkevalmisteista.
Vastuut ja tehtävät > Lääkärin vastuu

Hoitava lääkäri vastaa määräämästään hoidosta. Erityislupaa haettaessa on syytä ottaa huomioon, että kyseisellä lääkevalmisteella ei ole myyntilupaa Suomessa ja että valmisteelle ei aina ole saatavana suomen- ja ruotsinkielisiä tuotetietoja. Erityislupaa edellyttävällä lääkevalmisteella tapahtuvaa yksilöllistä hoitoratkaisua harkitessaan lääkärin on syytä tarvittaessa täydentää tietojaan kyseisestä valmisteesta esimerkiksi maahantuojalta.
Erityislupaa vaativaa valmistetta määrättäessä tulee myös huomioida, kuinka lääkehoidon jatkuvuudesta on mahdollista huolehtia erityisluvan päättymisen jälkeen. Erityislupa on voimassa yhden vuoden ja sen jälkeen luvan myöntämisedellytykset eivät välttämättä enää täyty, jos esimerkiksi muita myyntiluvallisia valmistevaihtoehtoja tulee saataville tai valmiste saa myyntiluvan.